title: Smernica Komisie 2004/96/ES z 27. septembra 2004, ktorou sa mení a dopĺňa smernica Rady 76/769/EHS o obmedzeniach uvádzania na trh a používania niklu v piercingových predmetoch na účely prispôsobenia prílohy I technickému pokroku(Text s významom pre EHP)

text:
               28.9.2004

               SK

               Úradný vestník Európskej únie

               L 301/51

      SMERNICA KOMISIE 2004/96/ES
   z 27. septembra 2004,
   ktorou sa mení a dopĺňa smernica Rady 76/769/EHS o obmedzeniach uvádzania na trh a používania niklu v piercingových predmetoch na účely prispôsobenia prílohy I technickému pokroku
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 76/769/EHS z 27. júla 1976 o aproximácii zákonov, nariadení a správnych opatrení členských štátov týkajúcich sa obmedzení uvádzania na trh a používania nebezpečných látok a prípravkov (1) a najmä na jej článok 2a,
   keďže:

               (1)

               Podľa smernice 76/769/EHS, zmenenej a doplnenej smernicou Európskeho parlamentu a Rady 94/27/ES (2), nikel a jeho zlúčeniny sa nemajú používať v niektorých predmetoch (post assemblies) používaných na piercing a niektorých iných výrobkoch, pokiaľ nespĺňajú požiadavky stanovené v smernici 76/769/EHS.

               (2)

               V rámci cieleného hodnotenia rizika sa znovu zhodnotilo riziko precitlivenosti ľudí na nikel v piercingových predmetoch; pri hodnotení rizika sa dospelo k záveru, že v prípade piercingových predmetov je vhodnejšie používať migračný limit než limitný obsah.

               (3)

               Kvôli kompenzácii odchýlok medzi laboratóriami a meraniu nepresností je potrebné upraviť novú mieru uvoľňovania niklu (migračný limit) použitím multiplikačného faktora, ktorý je uvedený v EN 1811. Európsky výbor pre štandardizáciu (CEN) bol vyzvaný, aby preskúmal EN 1811, hlavne pokiaľ ide o regulačný faktor, a pripravil prepracovanú normu bez regulačného faktora alebo s menším regulačným faktorom, ak je to vhodné.

               (4)

               Hodnotenie rizika bolo predložené Vedeckému výboru pre toxicitu, ekotoxicitu a životné prostredie (CSTEE) s cieľom rovnocenného preskúmania a CSTEE potvrdil, že limit migrácie niklu môže vyvolať nižšie riziko precitlivenosti ako limit obsahu niklu.

               (5)

               Ustanovenia určené touto smernicou berú do úvahy súčasný stav poznania, vedy a techniky.

               (6)

               Táto smernica platí bez toho, aby bola dotknutá komunitárna legislatíva stanovujúca minimálne požiadavky na ochranu pracovníkov, najmä smernica Rady 89/391/EHS z 12. júna 1989 o zavedení opatrení na podporu zlepšenia bezpečnosti a ochrany zdravia pracovníkov pri práci (3) a smernica Európskeho parlamentu a Rady 2004/37/ES z 29. apríla 2004 o ochrane pracovníkov pred rizikom vystavenia karcinogénom alebo mutagénom pri práci (Šiesta samostatná smernica v znení článku 16 ods. 1 smernice Rady 89/391/EHS) (4).

               (7)

               Opatrenia stanovené v tejto smernici sú v súlade so stanoviskom Výboru pre prispôsobenie smerníc o odstránení technických bariér obchodovania s nebezpečnými látkami a prípravkami technickému pokroku,

         PRIJALA TÚTO SMERNICU:
   Článok 1
   Príloha I k smernici 76/769/EHS sa mení a dopĺňa tak, ako je uvedené v prílohe k tejto smernici.
   Článok 2
   1.   Členské štáty prijmú a zverejnia zákony, nariadenia a správne opatrenia, ktoré sú potrebné na dosiahnutie súladu s touto smernicou, najneskôr do 1. augusta 2005. Bezodkladne informujú Komisiu o znení týchto opatrení a korelačnej tabuľke, ktorá uvádza, ako sa tieto opatrenia zhodujú s touto smernicou.
   Členské štáty začnú uplatňovať tieto opatrenia od 1. septembra 2005.
   Ak členské štáty prijmú opatrenia, tie musia obsahovať odkaz na túto smernicu alebo ich bude sprevádzať takýto odkaz pri príležitosti úradného zverejnenia. Členské štáty určia spôsob vykonania tohto odkazu.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom od jej zverejnenia v Úradnom vestníku Európskej únie.
   Článok 4
   Táto smernica je adresovaná členským štátom.

      V Bruseli 27. septembra 2004

            Za Komisiu

         Olli REHN

            člen Komisie

      (1)  Ú. v. ES L 262, 27.9.1976, s. 201. Smernica naposledy zmenená a doplnená smernicou Komisie 2004/21/ES (Ú. v. EÚ L 57, 25.2.2004, s. 4).

      (2)  Ú. v. ES L 188, 22.7.1994, s. 1.

      (3)  Ú. v. ES L 183, 29.6.1989, s. 1. Smernica zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).

      (4)  Ú. v. EÚ L 158, 30.4.2004, s. 50.

      PRÍLOHA
      V prílohe I k smernici 76/769/EHS sa v bode 28, Nikel, v druhom stĺpci, bod 1 nahrádza takto:

                     „1.

                     vo všetkých predmetoch, ktoré sa vkladajú do prepichnutých uší a iných prepichnutých častí ľudského tela, pokiaľ miera uvoľňovania niklu z takýchto predmetov nie je menšia ako 0,2 μg/cm2/týždeň (migračný limit);“.


title: Smernica Európskeho parlamentu a Rady 2010/41/EÚ zo 7. júla 2010 o uplatňovaní zásady rovnakého zaobchádzania so ženami a mužmi vykonávajúcimi činnosť ako samostatne zárobkovo činné osoby a o zrušení smernice Rady 86/613/EHS

text:
               15.7.2010

               SK

               Úradný vestník Európskej únie

               L 180/1

         SMERNICA EURÓPSKEHO PARLAMENTU A RADY 2010/41/EÚ
   zo 7. júla 2010
   o uplatňovaní zásady rovnakého zaobchádzania so ženami a mužmi vykonávajúcimi činnosť ako samostatne zárobkovo činné osoby a o zrušení smernice Rady 86/613/EHS
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 157 ods. 3,
   so zreteľom na návrh Európskej komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s riadnym legislatívnym postupom (2),
   keďže:

               (1)

               Smernica Rady 86/613/EHS z 11. decembra 1986 o uplatňovaní zásady rovnakého zaobchádzania s mužmi a ženami vykonávajúcimi činnosť ako samostatne zárobkovo činné osoby vrátane činnosti v poľnohospodárstve a o ochrane samostatne zárobkovo činných žien počas tehotenstva a materstva (3) zabezpečuje, že v členských štátoch sa uplatňuje zásada rovnakého zaobchádzania s mužmi a ženami vykonávajúcimi činnosť ako samostatne zárobkovo činné osoby alebo prispievajúcimi k vykonávaniu takejto činnosti. Pokiaľ ide o samostatne zárobkovo činné osoby a ich manželov alebo manželky, smernica 86/613/EHS nebola veľmi účinná a rozsah jej pôsobnosti by sa mal prehodnotiť, keďže diskriminácia na základe pohlavia a obťažovanie sa vyskytujú aj mimo oblasti plateného zamestnania. V záujme zrozumiteľnosti by smernica 86/613/EHS mala byť nahradená touto smernicou.

               (2)

               Komisia vo svojom oznámení z 1. marca 2006 nazvanom „Plán uplatňovania rovnosti žien a mužov“ uviedla, že v záujme zlepšenia riadenia v oblasti rodovej rovnosti preskúma platné právne predpisy Únie v oblasti rodovej rovnosti, ktoré neboli zahrnuté do projektu prepracovania právnych predpisov v roku 2005 s cieľom tieto predpisy v prípade potreby aktualizovať, modernizovať a prepracovať. Smernica 86/613/EHS nebola zahrnutá do projektu prepracovania právnych predpisov.

               (3)

               Rada vo svojich záveroch z 5. a 6. decembra 2007 nazvaných Vyvážené úlohy žien a mužov v záujme zamestnanosti, rastu a sociálnej súdržnosti vyzvala Komisiu, aby zvážila potrebu prípadnej revízie smernice 86/613/EHS s cieľom zaručiť práva súvisiace s materstvom a otcovstvom samostatne zárobkovo činných osôb a im vypomáhajúcich manželov alebo manželiek.

               (4)

               Európsky parlament systematicky vyzýval Komisiu, aby preskúmala smernicu 86/613/EHS, najmä v záujme podpory ochrany samostatne zárobkovo činných žien v materstve a zlepšenia situácie manželov alebo manželiek samostatne zárobkovo činných osôb.

               (5)

               Európsky parlament svoje stanovisko k týmto otázkam zaujal už vo svojom uznesení z 21. februára 1997 o postavení vypomáhajúcich manželov/manželiek samostatne zárobkovo činných osôb (4).

               (6)

               Komisia vo svojom oznámení z 2. júla 2008 nazvanom Obnovená sociálna agenda: príležitosti, prístup a solidarita v Európe 21. storočia potvrdila potrebu prijať opatrenia v súvislosti s rozdielmi medzi ženami a mužmi v podnikaní, ako aj zlepšiť zosúladenie súkromného a pracovného života.

               (7)

               Existuje už celý rad právnych nástrojov na presadzovanie zásady rovnakého zaobchádzania, ktoré sa vzťahujú na samostatnú zárobkovú činnosť, najmä smernica Rady 79/7/EHS z 19. decembra 1978 o postupnom vykonávaní zásady rovnakého zaobchádzania s mužmi a ženami vo veciach súvisiacich so sociálnym zabezpečením (5) a smernica Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (6). Táto smernica by sa preto nemala vzťahovať na oblasti, ktoré už spadajú do rozsahu pôsobnosti iných smerníc.

               (8)

               Táto smernica sa nedotýka právomocí členských štátov, pokiaľ ide o organizáciu ich systémov sociálnej ochrany. Do výlučnej právomoci členských štátov týkajúcej sa organizácie ich systémov sociálnej ochrany patria okrem iného rozhodnutia o vytvorení, financovaní a riadení takýchto systémov a súvisiacich inštitúcií, ako aj o podstate a zabezpečení výhod, výške príspevkov a podmienkach prístupu k nim.

               (9)

               Táto smernica by sa mala vzťahovať na samostatne zárobkovo činné osoby a ich manželov alebo manželky alebo – ak a pokiaľ to umožňuje vnútroštátne právo – ich životných partnerov alebo životné partnerky, ak sa za podmienok stanovených vnútroštátnymi právnymi predpismi zvyčajne podieľajú na podnikateľskej činnosti. Práca týchto manželov alebo manželiek a – ak a pokiaľ to umožňuje vnútroštátne právo – životných partnerov alebo životných partneriek samostatne zárobkovo činných osôb by sa v záujme zlepšenia ich situácie mala uznávať.

               (10)

               Táto smernica by sa nemala vzťahovať na záležitosti spadajúce do rozsahu pôsobnosti iných smerníc, ktorými sa presadzuje zásada rovnakého zaobchádzania s mužmi a ženami, najmä smernice Rady 2004/113/ES z 13. decembra 2004 o vykonávaní zásady rovnakého zaobchádzania medzi mužmi a ženami v prístupe k tovaru a službám a k ich poskytovaniu (7). Naďalej sa uplatňuje okrem iného článok 5 smernice 2004/113/ES týkajúci sa poistných zmlúv a súvisiacich finančných služieb.

               (11)

               Aby sa zabránilo diskriminácii na základe pohlavia, táto smernica by sa mala vzťahovať tak na priamu, ako aj na nepriamu diskrimináciu. Obťažovanie a sexuálne obťažovanie by sa malo považovať za diskrimináciu, a preto by malo byť zakázané.

               (12)

               Táto smernica by sa nemala dotýkať práv a povinností vyplývajúcich z manželského alebo rodinného stavu vymedzeného vo vnútroštátnom práve.

               (13)

               Zásada rovnakého zaobchádzania by sa mala vzťahovať na vzťahy medzi samostatne zárobkovými činnými osobami a tretími stranami v rámci pôsobnosti tejto smernice, ale nie na vzťahy medzi samostatne zárobkovo činnými osobami a ich manželmi/manželkami alebo životnými partnermi/životnými partnerkami.

               (14)

               Uplatňovanie zásady rovnakého zaobchádzania v oblasti samostatnej zárobkovej činnosti znamená, že nesmie dochádzať k žiadnej diskriminácii na základe pohlavia, napríklad v súvislosti so zakladaním, zariaďovaním alebo rozširovaním podniku alebo so začatím alebo rozširovaním akejkoľvek inej formy samostatnej zárobkovej činnosti.

               (15)

               Členské štáty môžu podľa článku 157 ods. 4 Zmluvy o fungovaní Európskej únie zachovať alebo prijať opatrenia stanovujúce osobitné výhody s cieľom uľahčiť nedostatočne zastúpenému pohlaviu vykonávať samostatnú zárobkovú činnosť alebo predchádzať znevýhodneniu či vyrovnávať znevýhodnenie v ich profesijnej kariére. Opatrenia, ako napríklad pozitívne kroky zamerané na dosiahnutie rodovej rovnosti v praxi, by sa v zásade nemali považovať za porušenie právnej zásady rovnakého zaobchádzania s mužmi a ženami.

               (16)

               Je nevyhnutné zabezpečiť, aby podmienky pre založenie spoločnosti s manželom/manželkou alebo – ak a pokiaľ to umožňuje vnútroštátne právo – so životným partnerom/životnou partnerkou neboli viac obmedzujúce ako podmienky pre zakladanie spoločnosti s inými osobami.

               (17)

               Manželia/manželky alebo – ak a pokiaľ to umožňuje vnútroštátne právo – životní partneri/životné partnerky samostatne zárobkovo činných osôb, ktorí majú prístup k systému sociálnej ochrany, by mali tiež mať právo využívať sociálnu ochranu, ak sa podieľajú na činnosti rodinného podniku. Od členských štátov by sa malo vyžadovať prijatie potrebných opatrení na organizovanie tejto sociálnej ochrany v súlade s vnútroštátnym právom. Členské štáty by najmä mali rozhodnúť o tom, či sa táto sociálna ochrana má realizovať na povinnom alebo dobrovoľnom základe. Členské štáty môžu stanoviť, že táto sociálna ochrana môže byť úmerná účasti na činnosti samostatne zárobkovo činnej osoby a/alebo výške príspevku.

               (18)

               Hospodárska a fyzická zraniteľnosť tehotných samostatne zárobkovo činných žien, tehotných manželiek a – ak a pokiaľ to umožňuje vnútroštátne právo – tehotných životných partneriek samostatne zárobkovo činných osôb si vyžaduje, aby sa im priznalo právo na dávky v materstve. Za predpokladu, že sú splnené minimálne požiadavky tejto smernice, členské štáty majú aj naďalej právomoc organizovať takéto dávky vrátane ustanovenia výšky príspevkov a všetkých modalít týkajúcich sa dávok a platieb. Môžu predovšetkým určiť, v ktorom období pred pôrodom a/alebo po ňom sa prizná právo na dávky v materstve.

               (19)

               Dĺžka obdobia, počas ktorého sú samostatne zárobkovo činné ženy a manželky alebo – ak a pokiaľ to umožňuje vnútroštátne právo – životné partnerky samostatne zárobkovo činných osôb oprávnené poberať dávky v materstve, je podobná ako dĺžka poberania dávok v materstve pre zamestnankyne platná v súčasnosti na úrovni Únie. V prípade, že sa dĺžka materskej dovolenky na úrovni Únie zmení, Komisia by mala Európskemu parlamentu a Rade podať správu, v ktorej zhodnotí, či je potrebné zmeniť dĺžku poberania dávok v materstve pre samostatne zárobkovo činné ženy a manželky a životné partnerky samostatne zárobkovo činných osôb uvedené v článku 2.

               (20)

               V záujme zohľadnenia osobitostí samostatne zárobkovej činnosti by samostatne zárobkovo činné ženy a manželky alebo – ak a pokiaľ to umožňuje vnútroštátne právo – životné partnerky samostatne zárobkovo činných osôb mali mať prístup ku všetkým existujúcim službám zabezpečujúcimi dočasné zastúpenie, ktoré umožňuje prerušenie profesionálnej činnosti z dôvodu tehotenstva alebo materstva, alebo ku všetkým existujúcim vnútroštátnym sociálnym službám. Prístup k uvedeným službám môže byť alternatívou alebo časťou dávok v materstve.

               (21)

               Osoby diskriminované na základe pohlavia by mali mať k dispozícii vhodné prostriedky právnej ochrany. Na zabezpečenie účinnejšej ochrany by mali mať združenia, organizácie a iné právne subjekty oprávnenie zapojiť sa do konania, ak tak rozhodnú členské štáty, buď v mene alebo na podporu obete bez toho, aby boli dotknuté vnútroštátne procesné pravidlá týkajúce sa zastupovania a obhajoby na súdoch.

               (22)

               Ochrana samostatne zárobkovo činných osôb a manželov alebo manželiek a – ak a pokiaľ to umožňuje vnútroštátne právo – životných partnerov alebo životných partneriek samostatne zárobkovo činných osôb pred diskrimináciou na základe pohlavia by mala byť posilnená existenciou subjektu alebo subjektov v každom členskom štáte, ktoré by boli oprávnené analyzovať vzniknuté problémy, skúmať možné riešenia a poskytovať praktickú pomoc obetiam. Takýto subjekt alebo subjekty môžu byť rovnaké ako tie, ktoré sú na vnútroštátnej úrovni zodpovedné za presadzovanie zásady rovnakého zaobchádzania.

               (23)

               Táto smernica ustanovuje minimálne požiadavky, a tým dáva členským štátom možnosť prijať alebo zachovať priaznivejšie ustanovenia.

               (24)

               Keďže cieľ požadovaných opatrení, teda zabezpečenie jednotnej vysokej úrovne ochrany pred diskrimináciou vo všetkých členských štátoch, nie je možné uspokojivo dosiahnuť na úrovni členských štátov a možno ho lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku táto smernica neprekračuje rámec nevyhnutný na dosiahnutie tohto cieľa,

         PRIJALI TÚTO SMERNICU:
   Článok 1
   Predmet úpravy
   1.   Touto smernicou sa stanovuje rámec na uplatňovanie zásady rovnakého zaobchádzania so ženami a mužmi vykonávajúcimi činnosť ako samostatne zárobkovo činné osoby alebo prispievajúcimi k vykonávaniu takejto činnosti, pokiaľ ide o tie aspekty, na ktoré sa nevzťahujú smernice 2006/54/ES a 79/7/EHS, v členských štátoch.
   2.   Presadzovanie zásady rovnakého zaobchádzania so ženami a mužmi, pokiaľ ide o prístup k tovaru a službám a o ich poskytovanie patrí aj naďalej do rozsahu pôsobnosti smernice 2004/113/ES.
   Článok 2
   Rozsah pôsobnosti
   Táto smernica sa vzťahuje na:

               a)

               samostatne zárobkovo činné osoby, teda všetky osoby vykonávajúce zárobkovú činnosť na vlastný účet v súlade s podmienkami ustanovenými vnútroštátnymi právnymi predpismi;

               b)

               manželov alebo manželky alebo – ak a pokiaľ to umožňuje vnútroštátne právo – životných partnerov alebo životné partnerky samostatne zárobkovo činných osôb, ktorí nie sú zamestnancami alebo podnikateľskými partnermi a ktorí sa zvyčajne za podmienok ustanovených vnútroštátnymi právnymi predpismi podieľajú na činnostiach samostatne zárobkovo činnej osoby a vykonávajú rovnaké alebo pomocné úlohy.

         Článok 3
   Vymedzenie pojmov
   Na účely tejto smernice sa uplatňujú tieto vymedzenia pojmov:
   a)   „priama diskriminácia“: keď sa s jednou osobou zaobchádza menej priaznivo z dôvodu pohlavia, než sa zaobchádza alebo zaobchádzalo alebo by sa zaobchádzalo s inou osobou v porovnateľnej situácii;
   b)   „nepriama diskriminácia“: keď by sa v dôsledku zdanlivo neutrálneho ustanovenia, kritéria alebo praxe obzvlášť znevýhodnili osoby jedného pohlavia v porovnaní s osobami druhého pohlavia, iba ak by toto ustanovenie, kritérium alebo prax boli objektívne odôvodnené legitímnym cieľom a prostriedky na dosiahnutie tohto cieľa by boli primerané a nevyhnutné;
   c)   „obťažovanie“: keď dochádza k nežiaducemu správaniu súvisiacemu s pohlavím osoby s úmyslom alebo účinkom porušenia dôstojnosti tejto osoby a vytvorenia zastrašujúceho, nepriateľského, ponižujúceho, pokorujúceho alebo urážlivého prostredia;
   d)   „sexuálne obťažovanie“: keď dochádza k akejkoľvek forme nežiaduceho verbálneho, neverbálneho alebo fyzického správania sexuálnej povahy s úmyslom alebo účinkom porušenia dôstojnosti tejto osoby, najmä vytváraním zastrašujúceho, nepriateľského, ponižujúceho, pokorujúceho alebo urážlivého prostredia.
   Článok 4
   Zásada rovnakého zaobchádzania
   1.   Zásadou rovnakého zaobchádzania sa rozumie, že vo verejnom alebo súkromnom sektore nedochádza k žiadnej priamej ani nepriamej diskriminácii na základe pohlavia, napríklad v súvislosti so zakladaním, zariaďovaním alebo rozširovaním podniku alebo pri začatí alebo rozširovaní akejkoľvek inej formy samostatnej zárobkovej činnosti.
   2.   V oblastiach, na ktoré sa vzťahuje odsek 1, sa obťažovanie a sexuálne obťažovanie považujú za diskrimináciu na základe pohlavia, a preto sú zakázané. Odmietnutie takéhoto správania príslušnou osobou alebo jej podrobenie sa takémuto správaniu sa nesmie použiť ako základ pre rozhodnutie ovplyvňujúce túto osobu.
   3.   V oblastiach, na ktoré sa vzťahuje odsek 1, sa navádzanie na diskrimináciu osôb na základe pohlavia považuje za diskrimináciu.
   Článok 5
   Pozitívne opatrenia
   Členské štáty môžu zachovať alebo prijať opatrenia v zmysle článku 157 ods. 4 Zmluvy o fungovaní Európskej únie s cieľom zabezpečiť v praxi úplnú rovnosť medzi mužmi a ženami v pracovnom živote, ktorých účelom je napríklad podpora podnikateľských iniciatív žien.
   Článok 6
   Založenie spoločnosti
   Bez toho, aby boli dotknuté osobitné podmienky prístupu k určitým činnostiam, ktoré platia rovnako pre obidve pohlavia, prijmú členské štáty potrebné opatrenia, ktorými zabezpečia, aby podmienky pre založenie spoločnosti s manželom/manželkou alebo – ak a pokiaľ to umožňuje vnútroštátne právo – so životným partnerom/životnou partnerkou neboli viac obmedzujúce ako podmienky pre založenie spoločnosti s inými osobami.
   Článok 7
   Sociálna ochrana
   1.   Ak existuje systém sociálnej ochrany pre samostatne zárobkovo činné osoby v členskom štáte, tento členský štát prijme potrebné opatrenia na zabezpečenie toho, aby manželia/manželky a životní partneri/životné partnerky uvedení v článku 2 písm. b) mohli využívať sociálnu ochranu v súlade s vnútroštátnym právom.
   2.   Členské štáty môžu rozhodnúť, či sa sociálna ochrana uvedená v odseku 1 uplatňuje na povinnom alebo dobrovoľnom základe.
   Článok 8
   Dávky v materstve
   1.   Členské štáty prijmú potrebné opatrenia na zabezpečenie toho, aby sa samostatne zárobkovo činným ženám a manželkám a životným partnerkám uvedeným v článku 2 mohla v súlade s vnútroštátnymi právnymi predpismi priznať dostatočná dávka v materstve umožňujúca prerušenie ich profesionálnej činnosti z dôvodu tehotenstva alebo materstva najmenej na 14 týždňov.
   2.   Členské štáty môžu rozhodnúť o tom, či sa dávka v materstve uvedená v odseku 1 priznáva na povinnom alebo dobrovoľnom základe.
   3.   Dávka uvedená v odseku 1 sa pokladá za dostatočnú vtedy, ak zaručuje príjem prinajmenšom rovnocenný:

               a)

               dávke, ktorú by dotknutá osoba dostávala v prípade prerušenia svojej činnosti z dôvodov spojených s jej zdravotným stavom, a/alebo

               b)

               priemernej strate príjmu alebo zisku v pomere k porovnateľnému predchádzajúcemu obdobiu, s tým, že sa vo vnútroštátnych právnych predpisoch môže stanoviť limit, a/alebo

               c)

               akejkoľvek inej rodinnej dávke stanovenej vnútroštátnymi právnymi predpismi, s tým, že sa vo vnútroštátnych právnych predpisoch môže stanoviť limit.

         4.   Členské štáty prijmú potrebné opatrenia na zabezpečenie toho, aby samostatne zárobkovo činné ženy a manželky a životné partnerky uvedené v článku 2 mali prístup ku všetkým existujúcim službám zabezpečujúcim dočasné zastúpenie alebo k akýmkoľvek iným existujúcim vnútroštátnym sociálnym službám. Členské štáty môžu stanoviť, že prístup k týmto službám je alternatívou k dávke uvedenej v odseku 1 tohto článku alebo je jej časťou.
   Článok 9
   Ochrana práv
   1.   Členské štáty zabezpečia, aby súdne alebo správne konania vrátane – ak to členské štáty považujú za vhodné – zmierovacích konaní, určené na vymáhanie plnenia povinností podľa tejto smernice, boli dostupné všetkým osobám, ktoré tvrdia, že utrpeli stratu alebo škodu v dôsledku neuplatnenia zásady rovnakého zaobchádzania v súvislosti s ich osobou, a to aj po skončení vzťahu, v ktorom údajne došlo k diskriminácii.
   2.   Členské štáty zabezpečia, aby sa združenia, organizácie alebo iné právne subjekty, ktoré majú v súlade s kritériami ustanovenými ich vnútroštátnymi právnymi predpismi oprávnený záujem na zabezpečení dodržiavania tejto smernice, mohli buď v mene žalobcu alebo na jeho podporu a s jeho súhlasom zapojiť do akéhokoľvek súdneho alebo správneho konania určeného na vymáhanie plnenia povinností podľa tejto smernice.
   3.   Odseky 1 a 2 sa nedotýkajú vnútroštátnych pravidiel týkajúcich sa časových lehôt na podanie žaloby v súvislosti so zásadou rovnakého zaobchádzania.
   Článok 10
   Kompenzácia alebo náprava
   Členské štáty zavedú do svojich vnútroštátnych právnych systémov také opatrenia, ktoré sú potrebné na zabezpečenie skutočnej a účinnej kompenzácie alebo nápravy, ako určia členské štáty, za stratu alebo škodu, ktoré utrpela osoba v dôsledku diskriminácie na základe pohlavia, pričom takáto kompenzácia alebo náprava má byť odstrašujúca a úmerná spôsobenej strate alebo škode. Takáto kompenzácia alebo náprava nesmie byť obmedzená vopred stanovenou hornou hranicou.
   Článok 11
   Subjekty pre rovnaké zaobchádzanie
   1.   Členské štáty prijmú nevyhnutné opatrenia s cieľom zabezpečiť, aby subjekt alebo subjekty ustanovené v súlade s článkom 20 smernice 2006/54/ES boli tiež poverené presadzovaním, analýzou, monitorovaním a podporou rovnakého zaobchádzania so všetkými osobami, na ktoré sa vzťahuje táto smernica, bez diskriminácie na základe pohlavia.
   2.   Členské štáty zabezpečia, aby právomoci subjektov uvedených v odseku 1 zahŕňali:

               a)

               poskytovanie nezávislej pomoci obetiam diskriminácie pri podávaní sťažností týkajúcich sa diskriminácie bez toho, aby boli dotknuté práva obetí a združení, organizácií alebo iných právnych subjektov uvedených v článku 9 ods. 2;

               b)

               vykonávanie nezávislých prieskumov týkajúcich sa diskriminácie;

               c)

               uverejňovanie nezávislých správ a vypracúvanie odporúčaní k akejkoľvek otázke, ktorá sa vzťahuje na takúto diskrimináciu;

               d)

               vymieňanie dostupných informácii na príslušnej úrovni so zodpovedajúcimi európskymi subjektmi, ako je napr. Európsky inštitút pre rodovú rovnosť.

         Článok 12
   Začlenenie otázok rodovej rovnosti
   Členské štáty aktívne zohľadňujú cieľ rovnosti medzi mužmi a ženami pri vypracúvaní a vykonávaní legislatívnych ustanovení, iných právnych predpisov, správnych opatrení, politík a činností v oblastiach uvedených v tejto smernici.
   Článok 13
   Šírenie informácií
   Členské štáty zabezpečia, aby boli na celom ich území dotknuté osoby vhodnými prostriedkami oboznámené s predpismi prijatými podľa tejto smernice, ako aj s relevantnými predpismi, ktoré už platia.
   Článok 14
   Úroveň ochrany
   Členské štáty môžu prijať alebo zachovať ustanovenia, ktoré sú pre ochranu zásady rovnakého zaobchádzania medzi mužmi a ženami priaznivejšie než tie, ktoré sú ustanovené v tejto smernici.
   Vykonávanie tejto smernice nesmie byť za žiadnych okolností dôvodom na zníženie úrovne ochrany pred diskrimináciou, ktorú už členské štáty poskytujú v oblastiach spadajúcich do rozsahu pôsobnosti tejto smernice.
   Článok 15
   Správy
   1.   Členské štáty oznámia Komisii všetky dostupné informácie týkajúce sa uplatňovania tejto smernice do 5. augusta 2015.
   Komisia vypracuje súhrnnú správu, ktorú predloží Európskemu parlamentu a Rade najneskôr do 5. augusta 2016. V tejto správe by sa mala zohľadniť každá legislatívna zmena, ktorá sa týka trvania materskej dovolenky pre zamestnankyne. V prípade potreby správa obsahuje aj návrhy na zmenu a doplnenie tejto smernice.
   2.   V správe Komisie sa zohľadnia stanoviská príslušných zainteresovaných strán.
   Článok 16
   Vykonávanie
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 5. augusta 2012. Komisii bezodkladne oznámia znenie týchto ustanovení.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Ak je to odôvodnené osobitnými podmienkami, členským štátom sa môže v prípade potreby poskytnúť ďalšie obdobie dvoch rokov do 5. augusta 2014 na dosiahnutie súladu s článkom 7, ako aj na dosiahnutie súladu s článkom 8, pokiaľ ide o manželky a životné partnerky uvedené v článku 2 písm. b).
   3.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 17
   Zrušenie
   Smernica 86/613/EHS sa zrušuje s účinnosťou od 5. augusta 2012.
   Odkazy na zrušenú smernicu sa považujú za odkazy na túto smernicu.
   Článok 18
   Nadobudnutie účinnosti
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 19
   Adresáti
   Táto smernica je určená členským štátom.

      V Štrasburgu 7. júla 2010

            Za Európsky parlament

            predseda

         J. BUZEK

            Za Radu

            predseda

         O. CHASTEL

      (1)  Ú. v. EÚ C 228, 22.9.2009, s. 107.

      (2)  Pozícia Európskeho parlamentu zo 6. mája 2009 (zatiaľ neuverejnená v úradnom vestníku). Pozícia Rady v prvom čítaní z 8. marca 2010 (Ú. v. EÚ C 123 E, 12.5.2010, s. 5). Pozícia Európskeho parlamentu z 18. mája 2010.

      (3)  Ú. v. ES L 359, 19.12.1986, s. 56.

      (4)  Ú. v. ES C 85, 17.3.1997, s. 186.

      (5)  Ú. v. ES L 6, 10.1.1979, s. 24.

      (6)  Ú. v. EÚ L 204, 26.7.2006, s. 23.

      (7)  Ú. v. EÚ L 373, 21.12.2004, s. 37.


title: Smernica Rady z 18. júna 1987 o prijímaní čistokrvného plemenného hovädzieho dobytka na chovné účely

text:
Avis juridique important

|

31987L0328

Official Journal L 167 , 26/06/1987 P. 0054 - 0055 Finnish special edition: Chapter 3 Volume 23 P. 0208  Swedish special edition: Chapter 3 Volume 23 P. 0208

SMERNICA RADYz 18. júna 1987o prijímaní čistokrvného plemenného hovädzieho dobytka na chovné účely(87/328/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 77/504/EHS z 25. júla 1977 o čistokrvných plemenných zvieratách hovädzieho dobytka1, naposledy zmenenú a doplnenú nariadením 3768/85/EHS2, a najmä jej článok 3,so zreteľom na návrh Komisie,keďže smernica 77/504/EHS bola určená na postupnú liberalizáciu obchodu s čistokrvným plemenným hovädzím dobytkom vo vnútri spoločenstva; keďže na tento účel je nevyhnutná ďalšia harmonizácia vzhľadom na prijímanie týchto zvierat a ich spermy na chovné účely;keďže vzhľadom na to je potrebné zabrániť národným ustanoveniam vzťahujúcim sa na prijímanie čistokrvného plemenného hovädzieho dobytka a jeho spermy na chovné účely, ktorými sa vytvárajú zákazy, obmedzenia alebo prekážky v obchode vo vnútri spoločenstva buď v prípade prirodzenej plemenitby alebo umelej inseminácie;keďže nesmú existovať žiadne zákazy, obmedzenia ani prekážky u čistokrvných samíc hovädzieho dobytka na chovné účely;keďže umelá inseminácia predstavuje dôležitú techniku na zvýšenie využitia najlepších plemenníkov a tým zlepšovania hovädzieho dobytka; keďže týmto sa však musí zabrániť akémukoľvek zhoršeniu rodokmeňa, najmä vzhľadom na plemenníkov, ktorí musia mať všetky záruky ich genetickej hodnoty a záruky, že sú bez dedičných chýb;keďže je nevyhnutné rozlišovať prijímanie na umelú insemináciu čistokrvných býkov a ich spermy, ktorí sa podrobili všetkým úradným testom ustanoveným pre ich plemeno v členskom štáte od prijímania býkov a ich spermy, prijatých výhradne na účely testovania;keďže je užitočné zriadiť postup pre riešenie ťažkostí, najmä ktoré vyplynú z posúdenia výsledkov testov;keďže ustanovenie, že sperma musí pochádzať z úradne schválených staníc zodpovedných za umelú insemináciu, je schopné poskytnúť záruky potrebné pre dosiahnutie želaného cieľa;keďže je užitočné zabezpečiť vymenovanie určitej organizácie pre spoluprácu pri harmonizácii metód testácie a posúdenia výsledkov;keďže vzhľadom na osobitné podmienky v súčasnosti existujúce v Španielsku a Portugalsku je nevyhnutné zabezpečiť dodatočné predĺženie pre implementáciu tejto smernice,PRIJALA TÚTO SMERNICU:Článok 1Bez toho, aby to malo dopad na pravidlá o zdraví zvierat, členské štáty zabezpečia, že žiadne zákazy, obmedzenia ani prekážky neexistujú pri prijímaní čistokrvných samíc hovädzieho dobytka na chovné účely a prijímaní čistokrvných býkov do prirodzenej plemenitby.Článok 21. Členské štáty nesmú zakázať, obmedziť alebo klásť prekážky pri: prijímaní čistokrvných býkov alebo použití ich spermy na úradné testovanie v počte potrebnom pre schválené organizácie alebo združenia na vykonanie týchto úradných testov, prijímaní čistokrvných býkov na umelú insemináciu v rámci ich územia alebo použití ich spermy, keď tieto býky boli prijaté na umelú insemináciu v členskom štáte na základe testov vykonaných v súlade s rozhodnutím 86/130/EHS3.2. Ak implementácia týchto ustanovení bude predmetom sporu, najmä vzhľadom na interpretáciu testov, prevádzkovatelia majú právo požiadať o stanovisko odborníka.Vzhľadom na stanovisko odborníka sa môžu na žiadosť členského štátu prijať opatrenia v súlade s postupom ustanoveným v článku 8 smernice 77/504/EHS.3. Všeobecné pravidlá na implementáciu odseku 2 sa prijmú v súlade s postupom podľa článku 8 smernice 77/504/EHS.Článok 3Členské štáty zabezpečia, že použitie čistokrvných býkov a ich spermy, uvedených v článku 2, je podmienené identifikáciou predmetných býkov analýzou krvnej skupiny alebo inou vhodnou metódou prijatou v súlade s postupom podľa článku 8 smernice 77/504/EHS.Článok 4Členské štáty zabezpečia, že pre obchod vo vnútri spoločenstva sa sperma uvedená v článku 2 odoberie, ošetrí a skladuje v úradne schválenej inseminačnej stanici.Článok 5Rada konajúca kvalifikovanou väčšinou na návrh Komisie vymenuje jedno alebo viac referenčných centier zodpovedných za spoluprácu pri harmonizácii metód testovania a posudzovania výsledkov.Článok 6Členské štáty uvedú do platnosti zákony, iné právne predpisy a správne opatrenia potrebné na dosiahnutie súladu s touto smernicou do 1. januára 1989. Bezodkladne o tom budú informovať Komisiu.Španielske kráľovstvo a Portugalská republika majú však na prispôsobenie tejto smernici dodatočnú lehotu 3 rokov.Článok 7Táto smernica je adresovaná členským štátom.V Luxemburgu 18. júna 1987Za RadupredsedaP. DE. KEERSMAEKER1 Ú. v. ES L 206, 12.8.1977, s. 8.2 Ú. v. ES L 362, 31.12.1985, s. 8.3 Ú. v. ES L 101, 17.4.1986, s. 37.


title: 2006/137/ES Smernica Európskeho parlamentu a Rady 2006/137/ES z 18. decembra 2006 , ktorou sa mení a dopĺňa smernica Rady 2006/87/ES, ktorou sa stanovujú technické požiadavky na plavidlá vnútrozemskej plavby

text:
               30.12.2006

               SK

               Úradný vestník Európskej únie

               L 389/261

      SMERNICA EURÓPSKEHO PARLAMENTU A RADY 2006/137/ES
   z 18. decembra 2006,
   ktorou sa mení a dopĺňa smernica Rady 2006/87/ES, ktorou sa stanovujú technické požiadavky na plavidlá vnútrozemskej plavby
   (2006/137/ES)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 71 ods. 1,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru,
   po porade s Výborom regiónov,
   konajúc v súlade s postupom ustanoveným v článku 251 zmluvy (1),
   keďže:

               (1)

               Smernicou 2006/87/ES (2) sa zavádzajú zosúladené podmienky na vydávanie technických osvedčení pre plavidlá vnútrozemskej plavby pre celú vnútrozemskú vodnú sieť Spoločenstva.

               (2)

               Technické požiadavky uvedené v prílohách k smernici 2006/87/ES v zásade obsahujú ustanovenia uvedené v nariadení o prehliadkach plavidiel na Rýne v znení schválenom v roku 2004 členskými štátmi Ústrednej komisie pre plavbu na Rýne (CCNR). Podmienky a technické požiadavky na vydávanie osvedčení na vnútrozemskú plavbu podľa článku 22 Revidovaného dohovoru pre plavbu na Rýne sa odvtedy pravidelne aktualizujú a uznáva sa, že zohľadňujú súčasný technologický rozvoj.

               (3)

               Aby sa zabránilo narušeniu hospodárskej súťaže a rôznym úrovniam bezpečnosti a v záujme zosúladenia na európskej úrovni je žiaduce prijať rovnaké technické požiadavky pre celú vnútrozemskú vodnú sieť Spoločenstva a následne ich pravidelne aktualizovať, aby sa zachovala táto rovnováha.

               (4)

               Smernica 2006/87/ES oprávňuje Komisiu prispôsobiť tieto technické požiadavky technickému pokroku a vývoju vyplývajúcemu z práce iných medzinárodných organizácií, najmä CCNR.

               (5)

               Uvedené prispôsobenie je potrebné vykonať rýchlo, aby sa zaručilo, že technické požiadavky nevyhnuté pre vydanie osvedčenia Spoločenstva na vnútrozemskú plavbu poskytnú rovnakú úroveň bezpečnosti, aká sa vyžaduje pre vydanie osvedčenia uvedeného v článku 22 Revidovaného dohovoru pre plavbu na Rýne.

               (6)

               Opatrenia potrebné na vykonanie smernice 2006/87/ES by mali byť prijaté v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (3).

               (7)

               Komisia by mala byť predovšetkým splnomocnená na stanovenie podmienok, za ktorých je možné zmeniť a doplniť technické požiadavky a správne postupy ustanovené v prílohách k smernici 2006/87/ES. Keďže tieto opatrenia majú všeobecnú pôsobnosť a ich cieľom je zmeniť a doplniť nepodstatné prvky smernice 2006/87/ES, mali by byť prijaté v súlade s regulačným postupom s kontrolou, ustanoveným v článku 5a rozhodnutia 1999/468/ES.

               (8)

               Z dôvodu efektívnosti by sa na prijatie opatrení, ktorými sa menia a dopĺňajú prílohy k smernici 2006/87/ES, mali obvyklé lehoty pre regulačný postup s kontrolou skrátiť.

               (9)

               Z dôvodu naliehavosti je na prijatie akejkoľvek zmeny a doplnenia príloh k smernici 2006/87/ES, ako aj na prijatie dočasných požiadaviek, potrebné uplatniť postup pre naliehavé prípady ustanovený v článku 5a ods. 6 rozhodnutia 1999/468/ES, aby sa zohľadnil technický rozvoj alebo súvisiaci rozvoj vyplývajúci z práce iných medzinárodných organizácií, najmä CCNR

               (10)

               Smernica 2006/87/ES by sa preto mala zodpovedajúcim spôsobom zmeniť a doplniť,

         PRIJALI TÚTO SMERNICU:
   Článok 1
   Smernica 2006/87/ES sa mení a dopĺňa takto:

               1.

               V článku 19 sa dopĺňajú tieto odseky:
               „3.   Ak sa odkazuje na tento odsek, uplatňuje sa článok 5a ods. 1 až 4 a ods. 5 písm. b) a článok 7 rozhodnutia 1999/468/ES so zreteľom na jeho článok 8.
               Lehoty uvedené v článku 5a ods. 3 písm. c), ods. 4 písm. b) a e) rozhodnutia 1999/468/ES sa stanovujú na dvadsaťjeden dní, pätnásť dní a jeden mesiac v tomto poradí.
               4.   Ak sa odkazuje na tento odsek, uplatňuje sa článok 5a ods. 1, 2, 4 a 6 a článok 7 rozhodnutia 1999/468/ES so zreteľom na jeho článok 8.“

               2.

               Článok 20 sa nahrádza takto:
               „Článok 20
               Prispôsobenie príloh a odporúčaní pre dočasné osvedčenia
               1.   Všetky nevyhnutné zmeny a doplnenia na prispôsobenie príloh k tejto smernici technickému pokroku a vývoju vyplývajúcemu z práce iných medzinárodných organizácií, najmä Ústrednej komisie pre plavbu na Rýne (CCNR) sa prijímajú v súlade s regulačným postupom s kontrolou ustanoveným v článku 19 ods. 4, aby sa zabezpečilo, že obe osvedčenia uvedené v článku 3 ods. 1 písm. a) sa vydávajú na základe technických požiadaviek, zabezpečujúcich rovnakú úroveň bezpečnosti alebo aby sa zohľadnili prípady uvedené v článku 5. Komisia môže z dôvodu naliehavosti uplatniť postup pre naliehavé prípady uvedený v článku 19 ods.4.
               Tieto zmeny a doplnenia sa musia urobiť rýchlo, aby sa zaručilo, že technické požiadavky pre vydanie osvedčenia Spoločenstva na vnútrozemskú plavbu uznaného pre plavbu na Rýne poskytnú rovnakú úroveň bezpečnosti, aká sa vyžaduje pre vydanie osvedčenia uvedeného v článku 22 Revidovaného dohovoru pre plavbu na Rýne.
               2.   Bez toho aby bol dotknutý odsek 1 prijme Komisia schválenia uvedené v článku 5 ods. 2 v súlade s postupom ustanoveným v článku 19 ods. 2.
               3.   Komisia rozhodne o odporúčaniach výboru týkajúcich sa vydávania dočasných osvedčení Spoločenstva na vnútrozemskú plavbu v súlade s článkom 2.19 prílohy II.“

               3.

               Príloha II sa mení a dopĺňa takto:

                           1.

                           Článok 1.06 sa nahrádza takto:
                           „1.06
                           Dočasné požiadavky
                           Dočasné požiadavky zamerané na zmenu a doplnenie nepodstatných prvkov tejto smernice jej doplnením, sa môžu prijať v súlade s regulačným postupom s kontrolou ustanoveným v článku 19 ods. 4 tejto smernice, ak je to naliehavo potrebné na účely prispôsobenia technickému pokroku vo vnútrozemskej plavbe, aby sa umožnili odchýlky od ustanovení tejto smernice, alebo aby sa umožnilo vykonávanie skúšok. Tieto požiadavky sa uverejnia a sú platné najviac tri roky. Vo všetkých členských štátoch nadobúdajú účinnosť naraz a podmienky na ich zrušenie sú rovnaké.“

                           2.

                           Článok 10.03a ods. 5 sa nahrádza takto:
                           „5.   Systémy rozstrekujúce menšie množstvá vody musia mať typové schválenie podľa rezolúcie IMO A800(19) alebo inú uznanú normu. Takéto uznania, ak sú zamerané na zmenu a doplnenie nepodstatných prvkov tejto smernice sa prijímajú v súlade s regulačným postupom s kontrolou uvedeným v článku 19 ods. 3 tejto smernice. Typové schválenie vykoná uznaná klasifikačná spoločnosť alebo akreditovaný inšpekčný orgán. Akreditovaná skúšobňa spĺňa európske normy týkajúce sa všeobecných požiadaviek prevádzky kalibračných a skúšobných laboratórií (EN ISO/IEC 17025).“

                           3.

                           Článok 10.03b ods. 1 sa nahrádza takto:
                           „1.   Hasivá
                           Na ochranu strojovní, kotolní a čerpacích staníc sa v napevno nainštalovaných hasiacich systémoch môžu použiť tieto hasivá:

                                       a)

                                       CO2 (oxid uhličitý);

                                       b)

                                       HFC 227 ea (heptafluóropropán);

                                       c)

                                       IG-541 (52 % dusík, 40 % argón, 8 % oxid uhličitý).

                                 Povolenie na používanie iných hasív, ak je takéto povolenie určené na zmenu a doplnenie nepodstatných prvkov tejto smernice sa udeľuje len v súlade s regulačným postupom s kontrolou uvedeným v článku 19 ods. 3 tejto smernice.“

         Článok 2
   1.   Členské štáty, ktoré majú vnútrozemské vodné cesty uvedené v článku 1 ods. 1 smernice 2006/87/ES uvedú do účinnosti zákony, nariadenia a správne opatrenia potrebné na dosiahnutie súladu s touto smernicou s účinnosťou od 30. decembra 2008. Bezodkladne o tom informujú Komisiu.
   Členské štáty uvedú priamo v prijatých opatreniach alebo pri ich úradnom uverejnení sa uvedie odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Komisia o tom informuje ostatné členské štáty.
   Článok 3
   Táto smernica nadobúda účinnosť dňom jej uverejnenia v Úradnom vestníku Európskej únie.
   Článok 4
   Táto smernica je určená členským štátom, ktoré majú vnútrozemské vodné cesty uvedené v článku 1 ods. 1 smernice 2006/87/ES.

      V Bruseli, 18. decembra 2006

            Za Európsky parlament

            predseda

         J. BORRELL FONTELLES

            Za Radu

            predseda

         J.-E. ENESTAM

      (1)  Stanovisko Európskeho parlamentu z 30. novembra 2006 (zatiaľ neuverejnená v úradnom vestníku) a rozhodnutie Rady z 18. decembra 2006.

      (2)  Pozri stranu 1 tohto úradného vestníka.

      (3)  Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).


title: Smernica Komisie 2011/30/EÚ zo 7. marca 2011 , ktorou sa mení a dopĺňa smernica Rady 91/414/EHS s cieľom zaradiť fenbutatín-oxid medzi účinné látky a ktorou sa mení a dopĺňa rozhodnutie Komisie 2008/934/ES  Text s významom pre EHP

text:
               8.3.2011

               SK

               Úradný vestník Európskej únie

               L 61/14

         SMERNICA KOMISIE 2011/30/EÚ
   zo 7. marca 2011,
   ktorou sa mení a dopĺňa smernica Rady 91/414/EHS s cieľom zaradiť fenbutatín-oxid medzi účinné látky a ktorou sa mení a dopĺňa rozhodnutie Komisie 2008/934/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 1490/2002 (3) sa stanovujú podrobné pravidlá vykonávania tretej etapy pracovného programu uvedeného v článku 8 ods. 2 smernice 91/414/EHS a zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Uvedený zoznam zahŕňal fenbutatín-oxid.

               (2)

               V súlade s článkom 11 písm. e) nariadenia (ES) č. 1490/2002 oznamovateľ stiahol svoje podporné stanovisko k zaradeniu uvedenej účinnej látky do prílohy I k smernici 91/414/EHS do dvoch mesiacov od prijatia návrhu hodnotiacej správy. V dôsledku toho bolo prijaté rozhodnutie Komisie 2008/934/ES z 5. decembra 2008 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (4), ktoré sa vzťahovalo aj na nezaradenie fenbutatín-oxidu.

               (3)

               V súlade s článkom 6 ods. 2 smernice 91/414/EHS pôvodný oznamovateľ (ďalej len „žiadateľ“) predložil novú žiadosť o uplatnenie skráteného konania podľa článkov 14 až 19 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie pre hodnotenie účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I k uvedenej smernici (5).

               (4)

               Žiadosť bola predložená Belgicku, ktoré bolo nariadením (ES) č. 451/2000 určené za spravodajský členský štát. Časová lehota na skrátené konanie bola dodržaná. Špecifikácia účinnej látky a odporúčané spôsoby použitia sa zhodujú s tými, ktoré boli predmetom rozhodnutia 2008/934/ES. Uvedená žiadosť tiež spĺňa ostatné vecné a procedurálne požiadavky uvedené v článku 15 nariadenia (ES) č. 33/2008.

               (5)

               Belgicko vyhodnotilo dodatočné údaje, ktoré predložil žiadateľ, a pripravilo doplňujúcu správu. Dňa 1. decembra 2009 so správou oboznámilo Európsky úrad pre bezpečnosť potravín (ďalej len „úrad“) a Komisiu. Úrad postúpil doplňujúcu správu na pripomienkovanie ostatným členským štátom a žiadateľovi a prijaté pripomienky zaslal Komisii. V súlade s článkom 20 ods. 1 nariadenia (ES) č. 33/2008 a na žiadosť Komisie úrad predložil Komisii svoj záver o fenbutatín-oxide 23. augusta 2010 (6). Členské štáty a Komisia v rámci Stáleho výboru pre potravinový reťazec a zdravie zvierat preskúmali návrh hodnotiacej správy, dodatočnú správu a záver úradu a sfinalizovali ich 28. januára 2011 vo forme revíznej správy Komisie týkajúcej sa fenbutatín-oxidu.

               (6)

               Z rôznych preskúmaní vyplynulo, že možno očakávať, že prípravky na ochranu rastlín s obsahom fenbutatín-oxidu vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o spôsoby použitia, ktoré boli preskúmané a podrobne opísané v revíznej správe Komisie. Preto je vhodné zaradiť fenbutatín-oxid do prílohy I, aby sa vo všetkých členských štátoch zabezpečilo udeľovanie povolení pre prípravky na ochranu rastlín, ktoré obsahujú túto účinnú látku, a to v súlade s ustanoveniami uvedenej smernice.

               (7)

               Bez toho, aby bol dotknutý uvedený záver, je vhodné získať ďalšie informácie o určitých špecifických bodoch. V článku 6 ods. 1 smernice 91/414/EHS sa stanovuje, že zaradenie látky do prílohy I môže podliehať určitým podmienkam. Preto je vhodné požadovať, aby žiadateľ predložil ďalšie informácie založené na najnovších vedeckých poznatkoch a potvrdzujúce výsledky posúdenia rizika, pokiaľ ide o relevantnú nečistotu oxid bis[hydroxybis(2-metyl-2-fenylpropyl)ciničitý] (SD 31723). Uvedené informácie by sa mali týkať týchto bodov: genotoxikologický potenciál, ekotoxikologická relevancia, spektrá, stabilita nečistoty pri skladovaní a metódy analýzy v prípravkoch na ochranu rastlín.

               (8)

               Pred zaradením účinnej látky do prílohy I by sa mala poskytnúť primeraná lehota s cieľom umožniť členským štátom a zainteresovaným stranám pripraviť sa na splnenie nových požiadaviek, ktoré vyplynú zo zaradenia.

               (9)

               Bez toho, aby boli dotknuté povinnosti vymedzené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich povolení pre prípravky na ochranu rastlín s obsahom fenbutatín-oxidu, aby sa zabezpečilo splnenie požiadaviek stanovených v smernici 91/414/EHS, a najmä v jej článku 13, a príslušných podmienok stanovených v prílohe I. Členské štáty by mali v prípade potreby zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa mala poskytnúť dlhšia lehota na predloženie a posúdenie úplnej dokumentácie prílohy III pre každý prípravok na ochranu rastlín pre každé plánované použitie v súlade s jednotnými zásadami stanovenými v smernici 91/414/EHS.

               (10)

               Zo skúseností s predchádzajúcimi zaradeniami účinných látok posudzovaných v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o umiestnení na trh prípravkov na ochranu rastlín (7), do prílohy I k smernici 91/414/EHS vyplýva, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia preukáže prístup k dokumentácii spĺňajúcej požiadavky prílohy II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré boli doteraz prijaté a ktorými sa mení a dopĺňa príloha I.

               (11)

               Je preto vhodné smernicu 91/414/EHS zodpovedajúcim spôsobom zmeniť a doplniť.

               (12)

               Rozhodnutím 2008/934/ES sa stanovuje nezaradenie fenbutatín-oxidu a odobratie povolení pre prípravky na ochranu rastlín obsahujúce uvedenú látku do 31. decembra 2011. V prílohe k uvedenému rozhodnutiu je potrebné vypustiť riadok týkajúci sa fenbutatín-oxidu.

               (13)

               Preto je vhodné zodpovedajúcim spôsobom zmeniť a doplniť rozhodnutie 2008/934/ES.

               (14)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Riadok v prílohe k rozhodnutiu 2008/934/ES týkajúci sa fenbutatín-oxidu sa vypúšťa.
   Článok 3
   Členské štáty prijmú a uverejnia najneskôr do 30. novembra 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú od 1. decembra 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 4
   1.   V súlade so smernicou 91/414/EHS členské štáty v prípade potreby do 30. novembra 2011 menia alebo odoberajú existujúce povolenia týkajúce sa prípravkov na ochranu rastlín s obsahom fenbutatín-oxidu ako účinnej látky.
   Do uvedeného dátumu overujú najmä to, či podmienky stanovené v prílohe I k uvedenej smernici v súvislosti s fenbutatín-oxidom boli splnené, s výnimkou tých, ktoré sú uvedené v časti B položky týkajúcej sa uvedenej účinnej látky, a či držiteľ povolenia má dokumentáciu spĺňajúcu požiadavky prílohy II k uvedenej smernici, alebo má k nej prístup, a to v súlade s podmienkami článku 13 uvedenej smernice.
   2.   Odchylne od odseku 1 členské štáty najneskôr do 31. mája 2011 prehodnotia každý povolený prípravok na ochranu rastlín s obsahom fenbutatín-oxidu ako jedinej účinnej látky alebo jednej z viacerých účinných látok, z ktorých všetky sú uvedené v prílohe I k smernici 91/414/EHS, a to v súlade s jednotnými zásadami stanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky týkajúcej sa fenbutatín-oxidu v prílohe I k uvedenej smernici. Na základe uvedeného hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po uvedenom určení členské štáty:

               a)

               v prípade prípravku s obsahom fenbutatín-oxidu ako jedinej účinnej látky v prípade potreby zmenia a doplnia alebo odoberú povolenie najneskôr do 31. mája 2015 alebo

               b)

               v prípade prípravku s obsahom fenbutatín-oxidu ako jednej z viacerých účinných látok v prípade potreby zmenia a doplnia alebo odoberú povolenie najneskôr do 31. mája 2015 alebo do dátumu určeného na takúto zmenu a doplnenie alebo odobratie v príslušnej smernici alebo smerniciach, ktorými sa príslušná látka alebo látky dopĺňajú do prílohy I k smernici 91/414/EHS, podľa toho, čo nastane neskôr.

         Článok 5
   Táto smernica nadobúda účinnosť 1. júna 2011.
   Článok 6
   Táto smernica je určená členským štátom.

      V Bruseli 7. marca 2011

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. ES L 55, 29.2.2000, s. 25.

      (3)  Ú. v. ES L 224, 21.8.2002, s. 23.

      (4)  Ú. v. EÚ L 333, 11.12.2008, s. 11.

      (5)  Ú. v. EÚ L 15, 18.1.2008, s. 5.

      (6)  Európsky úrad pre bezpečnosť potravín (European Food Safety Authority); Záver z partnerského preskúmania účinnej látky fenbutatín-oxid z hľadiska posúdenia rizika pesticídov. Vestník EFSA (EFSA Journal) 2010; 8(9):1711. [73 s]. doi:10.2903/j.efsa.2010.1711. Online verzia: www.efsa.europa.eu.

      (7)  Ú. v. ES L 366, 15.12.1992, s. 10.

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:

                     Č.

                     Bežný názov, identifikačné čísla

                     Názov IUPAC

                     Čistota (1)

                     Nadobudnutie účinnosti

                     Skončenie platnosti zaradenia

                     Osobitné ustanovenia

                     „338

                     Fenbutatín-oxid
                     č. CAS: 13356-08-6

                     č. CIPAC: 359

                     oxid bis[tris(2-metyl-2-fenylpropyl) ciničitý

                     ≥ 970 g/kg
                     Nečistoty:
                     oxid bis[hydroxybis(2-metyl-2-fenylpropyl)ciničitý] (SD 31723): najviac 3 g/kg

                     1. júna 2011

                     31. mája 2021

                     ČASŤ A
                     Môže sa povoliť len použitie ako akaricíd v skleníkoch.
                     ČASŤ B
                     Na účely vykonávania jednotných zásad prílohy VI sa zohľadňujú závery revíznej správy týkajúcej sa fenbutatín-oxidu sfinalizovanej Stálym výborom pre potravinový reťazec a zdravie zvierat 28. januára 2011 a najmä jej dodatky I a II.
                     V rámci tohto celkového posúdenia členské štáty venujú osobitnú pozornosť:

                                 —

                                 technickej špecifikácii obsahu nečistoty,

                                 —

                                 hladinám rezíduí v odrodách malých rajčín (drobnoplodé rajčiny),

                                 —

                                 bezpečnosti používateľa. V podmienkach používania je predpísané, aby sa v prípade potreby používali primerané osobné ochranné prostriedky,

                                 —

                                 riziku pre vodné organizmy.

                           Podmienky povolenia zahŕňajú v prípade potreby opatrenia na zmiernenie rizika.
                     Príslušné členské štáty požiadajú o predloženie informácií potvrdzujúcich na základe najnovších vedeckých poznatkov výsledky posúdenia rizika, pokiaľ ide o nečistotu SD 31723. Uvedené informácie sa týkajú týchto bodov:

                                 a)

                                 genotoxikologický potenciál;

                                 b)

                                 ekotoxikologická relevancia;

                                 c)

                                 spektrá, stabilita pri skladovaní a metódy analýzy v zmesi.

                           Príslušné členské štáty zabezpečia, aby žiadateľ predložil takéto potvrdzujúce informácie Komisii do 31. mája 2013.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Smernica Komisie 2004/112/ES z 13. decembra 2004, ktorou sa prispôsobuje technickému pokroku smernica Rady 95/50/ES o jednotných postupoch kontroly cestnej prepravy nebezpečného tovaruText s významom pre EHP

text:
               14.12.2004

               SK

               Úradný vestník Európskej únie

               L 367/23

         SMERNICA KOMISIE 2004/112/ES
   z 13. decembra 2004,
   ktorou sa prispôsobuje technickému pokroku smernica Rady 95/50/ES o jednotných postupoch kontroly cestnej prepravy nebezpečného tovaru
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 95/50/ES zo 6. októbra 1995 o jednotných postupoch kontroly cestnej prepravy nebezpečného tovaru (1), a najmä na jej článok 9a,
   keďže:

               (1)

               Smernica Rady 94/55/ES z 21. novembra 1994 o aproximácii právnych predpisov členských štátov vzhľadom na prepravu nebezpečného tovaru cestnou dopravou (2) stanovuje jednotné pravidlá na prepravu nebezpečného tovaru v Spoločenstve.

               (2)

               Prílohy k smernici Rady 95/50/ES sa týkajú príloh k smernici 94/55/ES. Prispôsobenie vedeckému a technickému pokroku príloh k smernici 94/55/ES môže mať vplyv na prílohy k smernici 95/50/ES.

               (3)

               S cieľom zohľadniť smernicu Komisie 2003/28/ES zo 7. apríla 2003, ktorou sa prispôsobuje po štvrtýkrát technickému pokroku smernica Rady 94/55/ES o aproximácii právnych predpisov členských štátov vzhľadom na prepravu nebezpečného tovaru cestnou dopravou by sa mali zmeniť a doplniť prílohy k smernici 95/50/ES.

               (4)

               Opatrenia ustanovené v tejto smernici sú v súlade so stanoviskom Výboru pre prepravu nebezpečného tovaru zriadeného smernicou 94/55/ES,

         PRIJALA TÚTO SMERNICU:
   Článok 1
   Smernica 95/50/ES sa týmto mení a dopĺňa takto:
   Prílohy I, II a III sa nahrádzajú prílohami I, II a III k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr jeden rok po jej uverejnení. Členské štáty bezodkladne oznámia Komisii znenie týchto ustanovení a korelačnú tabuľku týchto ustanovení a tejto smernice.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 13. decembra 2004

            Za Komisiu

         Jacques BARROT

            člen Komisie

      (1)  Ú. v. ES L 249, 17.10.1995, s. 35. Smernica naposledy zmenená a doplnená smernicou Európskeho parlamentu a Rady 2001/26/ES (Ú. v. ES L 168, 23.6.2001, s. 23).

      (2)  Ú. v. ES L 319, 12.12.1994, s. 7. Smernica naposledy zmenená a doplnená smernicou Komisie 2003/28/ES (Ú. v. EÚ L 90, 8.4.2003, s. 45).
   PRÍLOHA I

   PRÍLOHA II
   PORUŠENIA
   Na účely tejto smernice poskytuje neúplný zoznam rozdelený do troch rizikových kategórií (Kategória I je najzávažnejšia) pokyny o tom, čo sa považuje za porušenie.
   Určenie príslušnej rizikovej kategórie musí brať do úvahy príslušné okolnosti a závisí na zvážení konajúceho orgánu/úradníka na mieste.
   Nedostatky, ktoré nie sú uvedené v rizikových kategóriách, sa klasifikujú podľa popisov týchto kategórií.
   V prípade niekoľkých porušení na jednu dopravnú jednotku sa na podanie správy (príloha III k tejto smernici) použije len najzávažnejšia riziková kategória (ako je uvedené pod položkou 39 v prílohe I k tejto smernici).
   1.   Riziková kategória I
   Ak nedodržanie príslušných ADR ustanovení predstavuje vysoké riziko úmrtia, závažné poranenie osoby alebo významné poškodenie životného prostredia, takéto nedodržania vedú obyčajne k prijatiu okamžitých a príslušných opatrení, ako je odstavenie vozidla.
   Patria sem:

               1.

               Zakázaná preprava nebezpečného nákladu

               2.

               Unikanie nebezpečných látok

               3.

               Preprava zakázaným spôsobom alebo nevhodnými dopravnými prostriedkami

               4.

               Preprava voľne uloženého tovaru v kontajneri, ktorý nie je konštrukčne prevádzkyschopný

               5.

               Preprava vo vozidle bez príslušného osvedčenia o povolení

               6.

               Vozidlo, ktoré nespĺňa normy o povolení a predstavuje bezprostredné nebezpečenstvo (v opačnom prípade patrí do rizikovej kategórie II)

               7.

               Použitie neschválených obalov

               8.

               Obaly, ktoré nespĺňajú príslušné pokyny o balení

               9.

               Neboli dodržané osobitné ustanovenia pre zmiešané obaly

               10.

               Neboli dodržané pravidlá o zabezpečení a uložení nákladu

               11.

               Neboli dodržané pravidlá o obaloch zmiešaného nákladu

               12.

               Neboli dodržané povolené miery naplnenia nádrží alebo obalov

               13.

               Neboli dodržané ustanovenia obmedzujúce množstvo v jednej dopravnej jednotke

               14.

               Preprava nebezpečného tovaru bez označenia jeho prítomnosti (napr. doklady, označenie a štítky na obaloch, označenie a štítky na vozidle …)

               15.

               Preprava bez označenia a štítkov na vozidle

               16.

               Chýba informácia o prepravovanom materiáli, ktorá umožňuje určenie rizikovej kategórie I (napr. OSN číslo, správny názov dodávky, skupina obalov …)

               17.

               Vodič nemá platné osvedčenie o predpísanom výcviku

               18.

               Použitie ohňa alebo nechráneného svetelného zdroja

               19.

               Nedodržanie zákazu fajčenia.

         2.   Riziková kategória II
   Ak nedodržanie príslušných ADR ustanovení predstavuje riziko poranenia osoby alebo poškodenia životného prostredia, takéto nedodržania vedú obyčajne k prijatiu príslušných nápravných opatrení, ako je požiadavka nápravy na mieste kontroly, ak je to možné a vhodné, ale najneskôr po dokončení príslušnej prepravy.
   Patria sem:

               1.

               dopravná jednotka pozostávajúca z viac ako jedného prívesu/návesu

               2.

               vozidlo, ktoré už nespĺňa normy na schválenie, ale nepredstavuje bezprostredné nebezpečenstvo

               3.

               vozidlo nie je vybavené funkčným(-i) hasiacim(-i) prístrojom(-i) podľa požiadaviek; hasiaci prístroj sa pokladá za funkčný, ak chýba len predpísaná pečať a/alebo značenie doby platnosti; toto však neplatí, ak je hasiaci prístroj viditeľne nefunkčný napr. tlakomer ukazuje 0

               4.

               vozidlo nie je vybavené podľa požiadaviek ADR alebo písomných pokynov

               5.

               nie sú dodržané údaje o testoch a kontrole a o dobe platnosti obalov, IBC alebo veľkých obaloch

               6.

               prepravujú sa balenia s poškodeným obalom, IBC alebo veľké obaly, alebo prázdne nevyčistené obaly

               7.

               preprava baleného tovaru v kontajneri, ktorý nie je konštrukčne prevádzkyschopný

               8.

               nádrže/cisterny (vrátane prázdnych a nevyčistených) nie sú správne zatvorené

               9.

               preprava kombinovaného balenia s vonkajším obalom, ktorý nie je správne zatvorený

               10.

               nesprávne nálepky, označenie alebo štítky

               11.

               neexistujú žiadne písomné pokyny v súlade s ADR, alebo sa písomné pokyny týkajú prepravovaného tovaru

               12.

               vozidlo nie je vhodne kontrolované alebo zaparkované.

         3.   Riziková kategória III
   Ak nedodržanie príslušných ustanovení vedie k nízkemu riziku poranenia osoby alebo poškodenia životného prostredia a prípadne, ak nie je potrebné previesť príslušné nápravné opatrenia na mieste, je možné ich prijať neskôr v podniku dopravcu.
   Patria sem:

               1.

               veľkosť štítkov alebo nálepiek alebo veľkosť písmen, čísel alebo symbolov, ktoré nezodpovedá nariadeniam

               2.

               informácia v prepravnej dokumentácii okrem rizikovej kategórie I bod 16 nie je k dispozícii

               3.

               osvedčenie o výcviku nie je vo vozidle, ale existuje dôkaz o tom, že ho vodič má.

         PRÍLOHA III
   VZOR NORMALIZOVANÉHO FORMULÁRA SPRÁVY O PORUŠENIACH A POKUTÁCH, URČENEJ KOMISII


title: Smernica Komisie 93/61/EHS z 2. júla 1993, stanovujúca programy určujúce podmienky, ktoré musí spĺňať množiteľský a sadivový materiál zeleniny, iný ako osivá, podľa smernice Rady (EHS) č. 92/33

text:
Dôležité právne oznámenie

|

31993L0061

Úradný vestník L 250 , 07/10/1993 S. 0019 - 0028 Fínske špeciálne vydanie: Kapitola 3 Zväzok 52 S. 0248  Švédske špeciálne vydanie: Kapitola 3 Zväzok 52 S. 0248

		Smernica Komisie 93/61/EHSz 2. júla 1993,stanovujúca programy určujúce podmienky, ktoré musí spĺňať množiteľský a sadivový materiál zeleniny, iný ako osivá, podľa smernice Rady (EHS) č. 92/33KOMISIA EURÓPSKYCH SPOLOČENSTIEV,so zreteľom na zmluvu o založení Európskeho hospodárskeho spoločenstva,so zreteľom na smernicu Rady 92/33/EHS z 28. apríla 1992 o obchodovaní s množiteľským a sadivovým materiálom zeleniny iným, ako osivá [1], najmä jej článok 4,keďže pri uplatňovaní ustanovení tejto smernice je vhodné vziať do úvahy výrobné cykly rôznych materiálov;keďže podmienky stanovené touto smernicou možno považovať za minimálny štandard prijateľný v tomto štádiu, s ohľadom na súčasné výrobné podmienky v spoločenstve; keďže tieto sa budú postupne rozvíjať a vylepšovať, aby sa v konečnom dôsledku dosiahla vysoká úroveň akosti;keďže opatrenia zavádzané touto smernicou sú v súlade s stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,PRIJALA TÚTO SMERNICU:Článok 11. Táto smernica stanovuje agendu uvedenú v článku 4 smernice 92/33/EHS a určuje požiadavky ohľadom označovania uvedené v článku 11 spomenutej smernice.2. Táto agenda sa týka rastúceho množiteľského materiálu poľnohospodárskych plodín a zeleniny (vrátane podpníkov), ako aj z nich odvodeného sadivového materiálu, všetkých tých rodov a druhov, ktoré sú uvedené v prílohe II k smernici 92/33/EHS, a podpníkov ďalších rodov a druhov, ktoré sú uvedené v jej článku 4, a to bez ohľadu na použitý spôsob množenia, pričom sa vyššie uvedené položky budú v ďalšom texte označovať ako "materiál".3. Ustanovenia tejto smernice sa musia zavádzať postupne, berúc do úvahy výrobný cyklus materiálov uvedených v ods. 2 tohto článku.Článok 2Materiál musí, ak sa ho to týka, spĺňať príslušné podmienky zdravia rastlín stanovené smernicou Rady ministrov EHS č. 77/93 [2].Článok 31. Bez toho, aby boli dotknuté ustanovenia článku 2, materiál aspoň pri vizuálnej prehliadke by sa mal zdať byť bez výskytu akosť ovplyvňujúcich škodcov a chorôb, alebo príznakov či prejavov ich výskytu, ktorý/ktoré znižujú použiteľnosť množiteľského alebo sadivového materiálu zelenín, najmä bez výskytu škodcov a chorôb uvedených na zozname v prílohe k tejto smernici, pokiaľ ide o príslušné druhy a rody.2. Akýkoľvek materiál, ktorý vykazuje viditeľné príznaky napadnutia škodcami alebo prejavy chorôb uvedených v ods. 1 tohto článku v štádiu rastu, sa musí ihneď po zistení ich výskytu buď primeraným spôsobom ošetriť, alebo podľa potreby zlikvidovať.3. V prípade cibúľ šalotky alebo cesnaku sa taktiež musia splniť nasledujúce požiadavky: množiteľský materiál musí byť odvodený priamo od materiálu, ktorý v štádiu rastu bol skontrolovaný a nebol na ňom zistený výskyt alebo prejavy napadnutia škodlivými organizmami či chorobami uvedenými v ods.1 tohto článku, a to osobitne tých, ktoré sú uvedené v prílohe k tejto smernici.Článok 4Materiál musí byť vo vzťahu k rodu alebo druhu pravý a čistý a taktiež musí mať dostatočnú odrodovú pravosť a čistotu.Článok 51. Materiál musí byť bez chýb, ktoré by mohli narušiť jeho akosť ako množiteľského a sadivového materiálu.2. Životaschopnosť a veľkosť materiálu musia byť uspokojivé z hľadiska použiteľnosti ako množiteľský a sadivový materiál zeleniny. Navyše musí mať primeranú vzájomnú vyváženosť koreňov, stoniek a listov.Článok 61. 2. Dodací doklad v zmysle článku 11 smernice 92/33/EHS má byť z vhodného materiálu a vyhotovený aspoň v jednom z úradných jazykov spoločenstva. Musia v nej byť uvedené rubriky s nasledujúcimi údajmi:i) označenie "akosť EHS";ii) kód členského štátu EHS;iii) uvedenie zodpovedného úradného orgánu alebo jeho rozlišovací kód;iv) číslo registrácie alebo akreditácie;v) meno/názov dodávateľa;vi) samostatne uvedené čísla série, týždňa alebo šarže;vii) dátum vystavenia dodacieho dokladu;viii) referenčné číslo šarže osiva v prípade priesad z neho vypestovaných v zmysle smernice Rady ministrov 70/458/EHS [3]; toto číslo musí byť prípadne dostupné príslušnému orgánu na jeho požiadanie;ix) bežný názov alebo, v prípade, že je k materiálu priložený rastlinný pas v súlade so smernicou Komisie EHS 92/105/EHS [4], botanický názov;x) názov odrody; v prípade podpníkov názov odrody alebo jej označenie;xi) množstvo;xii) v prípade dovozov z tretích krajín v zmysle článku 16 ods. 2 smernice 92/33/EHS názov krajiny zberu.2. V prípade, že je v súlade so smernicou 92/105/EHS k materiálu priložený rastlinný pas, môže tento na želanie dodávateľa predstavovať dodací doklad uvedený v ods. 1 tohto článku. Predsa však musia byť uvedené označenie "akosť EHS" a názov príslušného orgánu v zmysle smernice 92/33/EHS, a to spolu s odkazom na názov odrody. V prípade dovozov z tretích krajín podľa článku 16 ods. 2 smernice 92/33/EHS musí byť taktiež uvedený názov krajiny zberu. Tieto informácie môžu byť uvedené na tom istom doklade, ako rastlinný pas, ale musia byť od neho zreteľne oddelené.Článok 71. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou nie neskôr ako do 31. decembra 1993. Bezodkladne o tom budú informovať Komisiu.Keď členské štáty prijmú tieto opatrenia, musia obsahovať odkaz na túto smernicu alebo odkaz na túto smernicu musí byť s nimi uvedený pri ich zverejnení. Členské štáty sú povinné prijať postupy pre takéto odkazy.2. Členské štáty sú povinné oznámiť Komisii znenie hlavných ustanovení tých národných zákonov, ktoré sú povinné prijať v oblasti hmotnej pôsobnosti tejto smernice.Článok 8Táto smernica je určená členským štátom.Dané v Bruseli 2. júla 1993.Za KomisiuRené STEICHENkomisár[1] Ú. v. ES L 157, 10.6.1992, s. 1.[2] Ú. v. ES L 26, 31.1.1977, s. 20.[3] Ú. v. ES L 225, 12.10.1970, s. 7.[4] Ú. v. ES L 4, 8.1.1993, s. 22.--------------------------------------------------PRÍLOHAROD A DRUH | Špecifické škodlivé organizmy a choroby |–Allium ascalonicum | Hmyz, roztoče a háďatká vo všetkých štádiách svojho vývoja Delia spp.Ditylenchus dipsaciThysanoptera, ale najmä Thrips tabaci |Huby Botrytis spp.Peronospora destructorSclerotium cepivorum |Vírusy a vírusom podobné organizmy Všetky, ale najmä Onion yellow dwarf virus |–Allium cepa | Hmyz, roztoče a háďatká vo všetkých štádiách svojho vývoja Delia spp.Ditylenchus dipsaciMeloidogyne spp.Thysanoptera, ale najmä Thrips tabaci |Baktérie Pseudomonas spp. |Huby Botrytis spp.Fusarium oxosporum f. sp. cepaePeronospora destructorSclerotium cepivorum |Vírusy a vírusom podobné organizmy všetky, ale najmä Onion yellow dwarf virus |–Allium fistulosum | Hmyz, roztoče a háďatká vo všetkých štádiách svojho vývoja Delia spp.Ditylenchus dipsaciThysanoptera, ale najmä Thrips tabaci |Huby Sclerotium cepivorum |Vírusy a vírusom podobné organizmy Všetky |–Allium porrum | Hmyz, roztoče a háďatká vo všetkých štádiách svojho vývoja Delia spp.Ditylenchus dipsaciThysanoptera |Baktérie Pseudomonas spp. |Huby Alternaria porriFusarium culmorumPhytophtora porriScelerotium cepivorum |Vírusy a vírusom podobné organizmy Všetky, ale najmä Leek yellow stripe virus |–Allium sativum | Hmyz, roztoče a háďatká vo všetkých štádiách svojho vývoja Aceria tulipaeDelia spp.Ditylenchus dipsaciThysanoptera |Baktérie Pseudomonas fluorescens |Huby Sclerotium cepivorum |Vírusy a vírusom podobné organizmy Všetky, ale najmä Onion yellow dwarf virus |–Apium graveolens | Hmyz, roztoče a háďatká vo všetkých štádiách svojho vývoja Acidia heracleiLygus spp.Psila rosaeThysanoptera, ale najmä Frankliniella occidentalis a Thrips tabaci |Baktérie Erwinia carotovora, subsp. carotovoraPseudomonas syringae pv. apii |Huby Fusarium oxysporum, f. sp. apiiPhoma apiicolaPythium spp.Sclerotinia sclerotiorumSeptoria apiicola |Vírusy a vírusom podobné organizmy Všetky, ale najmä Celery mosaic virus a Cucumber mosaic virus |–Asparagus officinalis | Hmyz, roztoče a háďatká vo všetkých štádiách svojho vývoja Brachyorymella asparagiHypopta caestrumPlatyparea poecyloptera |Huby Fusarium spp.Rhizoctonia violacea |Vírusy a vírusom podobné organizmy Všetky |–Beta vulgaris | Hmyz, roztoče a háďatká vo všetkých štádiách svojho vývoja Pegomyia betae |Huby Phoma betae |Vírusy a vírusom podobné organizmy Všetky, ale najmä Beet necrotic yellow vein virus |–Brassica oleracea | Hmyz, roztoče a háďatká vo všetkých štádiách svojho vývoja AleyrodidaeAphididaeHeterodera spp.Lepidoptera, ale najmä Pieris brassicaeThysanoptera, ale najmä Frankliniella occidentalis |Baktérie Pseudomonas syringae pv. maculicolaXanthomonas campestris pv. campestris |Huby Alternaria brassicaeMycosphaerella spp.Phoma lingamPlasmodiophora brassicaePythium spp.Rhizoctonia solani |Vírusy a vírusom podobné organizmy Všetky, ale najmä Cauliflower mosaic virus, tospovírusy a Turnip mosaic virus |–Brassica pekinensis | Hmyz, roztoče a háďatká vo všetkých štádiách svojho vývoja AphididaeLepidoptera, ale najmä Pieris brassicae |Baktérie Erwinia carotovoraXanthomonas campestris pv. campestris |Huby Alternaria brassicaeBotrytis cinereaMycosphaerella spp.Phoma lingamPlasmodiophora brassicaeSclerotinia spp. |Vírusy a vírusom podobné organizmy Všetky, ale najmä tospovírusy |–Capsicum annuum | Hmyz, roztoče a háďatká vo všetkých štádiách svojho vývoja AleyrodidaeLeptinotarsa decemlineataOstrinia nubilalisPhtorimaea operculellaTetranychidaeThysanoptera, ale najmä Frankliniella occidentalis |Huby Leveillula tauricaPyrenochaeta lycopersiciPythium spp.Phytophtora capsiciVerticillium albo atrumVerticillium dahliae |Vírusy a vírusom podobné organizmy Všetky, ale najmä Cucumber mosaic virus, Tomato mosaic virus, Pepper mild mottle virus and Tobacco mosaic virus |–Cichorium endivia | Hmyz, roztoče a háďatká vo všetkých štádiách svojho vývoja AphididaeThysanoptera, ale najmä Frankliniella occidentalis |Huby Botrytis cinereaErysiphe cichoriacearumSclerotinia spp. |Vírusy a vírusom podobné organizmy Všetky, ale najmä Beet western virus a Lettuce mosaic virus |–Cichorium intybus | Hmyz, roztoče a háďatká vo všetkých štádiách svojho vývoja AphididaeNapomyza cichoriiApion assimile |Baktérie Erwinia carotovoraErwinia chrysanthemiPseudomonas marginalis |Huby Phoma exiguaPhytophtora erythrosepticaPythium spp.Sclerotinia sclerotiorum |–Citrullus lanatus | Hmyz, roztoče a háďatká vo všetkých štádiách svojho vývoja AleyrodidaeAphididaeMeloidogyne spp.Polyphagotarsonemus latusTetranychus spp.Thysanoptera, ale najmä Frankliniella occidentalis |Huby Colletotrichum lagenarium |Vírusy a vírusom podobné organizmy Všetky, ale najmä Watermelon mosaic virus 2 |–Cucumis melo | Hmyz, roztoče a háďatká vo všetkých štádiách svojho vývoja AleyrodidaeAphididaeMeloidogyne spp.Polyphagotarsonemus latusTetranychus spp.Thysanoptera, ale najmä Frankliniella occidentalis |Baktérie Pseudomonas syringae pv. lachrymans |Huby Colletotrichum lagenariumFusarium spp.Pythium spp.Sphaerotheca fuligineaVerticillium spp. |Vírusy a vírusom podobné organizmy Všetky, ale najmä Cucumber green mottle virus, Cucumber mosaic virus a Squash mosaic virus |–Cucumis sativus | Hmyz, roztoče a háďatká vo všetkých štádiách svojho vývoja AleyrodidaeAphididaeDelia platuraMeloidogyne spp.Polyphagotarsonemus latusTetranychus spp.Thysanoptera, ale najmä Frankliniella occidentalis |Baktérie Pseudomonas syringae pv. lachrymans |Huby Fusarium spp.Phytophtora spp.Pseudoperonospora cubensisPythium spp.Rhizoctonia spp.Sphaerotheca fuligineaVerticillium spp. |Vírusy a vírusom podobné organizmy Všetky |–Cucurbita maxima | Hmyz, roztoče a háďatká vo všetkých štádiách svojho vývoja AleyrodidaeAphididaeMeloidogyne spp.Polyphagotarsonemus latusTetranychus spp.Thysanoptera, ale najmä Frankliniella occidentalis |Vírusy a vírusom podobné organizmy Všetky |–Cucurbita pepo | Hmyz, roztoče a háďatká vo všetkých štádiách svojho vývoja AleyrodidaeAphididaeMeloidogyne spp.Polyphagotarsonemus latusTetranychus spp.Thysanoptera, ale najmä Frankliniella occidentalis |Baktérie Pseudomonas syringae pv. lachrymans |Huby Fusarium spp.Sphaerotheca fuligineaVerticillium spp. |Vírusy a vírusom podobné organizmy Všetky, ale najmä Cucumber mosaic virus, Squash mosaic virus, Zucchini mosaic virus a tospovírusy |–Cynara cardunculus a Cynara scolymus | Hmyz, roztoče a háďatká vo všetkých štádiách svojho vývoja AleyrodidaeAphididaeThysanoptera |Huby Bremia lactucaeLeveillula taurica f. sp. cymaraPythium spp.Rhizoctonia solaniSclerotium rolfsiiSclerotinia sclerotiorumVerticillium dahliae |Vírusy a vírusom podobné organizmy Všetky |–Foeniculum vulgare | Hmyz, roztoče a háďatká vo všetkých štádiách svojho vývoja AleyrodidaeAphididaeThysanoptera |Baktérie Erwinia carotovora subsp. carotovoraPseudomonas marginalis pv. marginalis |Huby Cercospora foeniculiPhytophtora syringaeSclerotinia spp. |Vírusy a vírusom podobné organizmy Celery mosaic virus |–Lactuca sativa | Hmyz, roztoče a háďatká vo všetkých štádiách svojho vývoja AphididaeMeloidogyne spp.Thysanoptera, ale najmä Frankliniella occidentalis |Huby Botrytis cinereaBremia lactucaePythium spp. |Vírusy a vírusom podobné organizmy Všetky, ale najmä Lettuce big vein, Lettuce mosaic virus a Lettuce ring necrosis |–Lycopersicon lycopersicum | Hmyz, roztoče a háďatká vo všetkých štádiách svojho vývoja AleyrodidaeAphididaeHauptidia maroccanaMeloidogyne spp.Tetranychus spp.Thysanoptera, ale najmä Frankliniella occidentalisVasates lycopersici |Baktérie Pseudomonas syringae pv. tomato |Huby Alternaria solaniCladosporium fulvumColletotrichum coccoidesDidymella lycopersiciFusarium oxysporumLeveillula tauricaPhytophtora nicotianePyrenochaeta lycopersiciPythium spp.Rhizoctonia solaniSclerotinia sclerotiorumVerticillium spp. |Vírusy a vírusom podobné organizmy Všetky, ale najmä Cucumber mosaic virus, Potato virus X, Potato virus Y, Tobacco mosaic virus, Tomato mosaic virus a Tomato leaf curl virus |–Rheum spp. | Baktérie Agrobacterium tumefasciensErwinia rhapontici |Huby Armillariella melleaVerticillium spp. |Vírusy a vírusom podobné organizmy Všetky, ale najmä Arabis mosaic virus a Turnip mosaic virus |–Solanum melongena | Hmyz, roztoče a háďatká vo všetkých štádiách svojho vývoja AleyrodidaeAphididaeHemitarsonemus latusLeptinotarsa decemlineataMeloidogyne spp.TetranychidaeThysanoptera, ale najmä Frankliniella occidentalis |Huby Fusarium spp.Leveillula taurica f. sp. cymaraRhizoctonia solaniPythium spp.Sclerotinia sclerotiorumVerticillium spp. |Vírusy a vírusom podobné organizmy Všetky, ale najmä Cucumber mosaic virus, Potato virus X, Potato virus Y a Tobacco mosaic virus |--------------------------------------------------


title: Smernica Komisie 2007/31/ES z  31. mája 2007 , ktorou sa mení a dopĺňa smernica Rady 91/414/EHS, pokiaľ ide o osobitné ustanovenia pre rozšírenie používania účinnej látky fostiazat (Text s významom pre EHP)

text:
               1.6.2007

               SK

               Úradný vestník Európskej únie

               L 140/44

      SMERNICA KOMISIE 2007/31/ES
   z 31. mája 2007,
   ktorou sa mení a dopĺňa smernica Rady 91/414/EHS, pokiaľ ide o osobitné ustanovenia pre rozšírenie používania účinnej látky fostiazat
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1 druhý pododsek druhú zarážku,
   keďže:

               (1)

               Smernicou Komisie 2003/84/ES (2) bol fostiazat zahrnutý ako účinná látka do prílohy I k smernici 91/414/EHS.

               (2)

               K žiadosti o zahrnutie fostiazatu do prílohy predložil výrobca ISK Biosciences Europe S.A. údaje o použití ako nematocíd, ktoré podporili celkový záver, že možno očakávať, že prípravky na ochranu rastlín obsahujúce fostiazat budú spĺňať bezpečnostné požiadavky ustanovené v článku 5 ods. 1 písm. a) a b) smernice 91/414/EHS. Fostiazat bol preto zaradený do prílohy I k tejto smernici s osobitnými ustanoveniami, že členské štáty môžu povoliť iba použitie ako nematocíd.

               (3)

               Okrem použitia ako nematocíd na niektoré poľnohospodárske účely teraz oznamovateľ požiadal o zmenu týchto osobitných ustanovení, pokiaľ ide o použitie ako insekticíd. Na podporu takéhoto rozšírenia použitia oznamovateľ predložil ďalšie informácie.

               (4)

               Holandsko a Spojené kráľovstvo vyhodnotili informácie a údaje, ktoré spoločnosť predložila. V máji a novembri 2006 informovali Komisiu o tom, že dospeli k názoru, že požadované rozšírenie použitia nespôsobí žiadne ďalšie riziká okrem tých, ktoré už boli zohľadnené v osobitných ustanoveniach týkajúcich sa fostiazatu v prílohe I k smernici 91/414/EHS a v správe Komisie o preskúmaní uvedenej látky. Toto platí predovšetkým preto, že rozšírenie sa týka iba regulovaných organizmov, nie však parametrov použitia stanovených v osobitných ustanoveniach prílohy I k smernici 91/414/EHS.

               (5)

               Preto je odôvodnené upraviť osobitné ustanovenia pre fostiazat.

               (6)

               Smernica 91/414/EHS by sa preto mala zodpovedajúcim spôsobom zmeniť a doplniť.

               (7)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Členské štáty prijmú a uverejnia najneskôr do 1. septembra 2007 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia sa uplatňujú od 2. septembra 2007.
   Členské štáty uvedú priamo v prijatých ustanoveniach alebo pri ich úradnom zverejnení odkaz na túto smernicu. Podrobnosti o odkaze upravia členské štáty.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 31. mája 2007

            Za Komisiu

         Markos KYPRIANOU

            člen Komisie

      (1)  Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2007/25/ES (Ú. v. EÚ L 106, 24.4.2007, s. 34).

      (2)  Ú. v. EÚ L 247, 30.9.2003, s. 20. Smernica zmenená a doplnená smernicou 2004/64/ES (Ú. v. EÚ L 125, 28.4.2004, s. 42).

      PRÍLOHA
      V prílohe I k smernici 91/414/EHS sa riadok 69 nahrádza takto:

                     „69

                     Fostiazat
                     CAS č. 98886-44-3
                     CIPAC č. 585

                     (RS)-S-sek-butyl O-ethyl 2-oxo-1,3-thiazolidin-3-ylphosphonothioát

                     930 g/kg

                     1. januára 2004

                     31. decembra 2013

                     Môže sa povoliť len jeho použitie ako insekticíd alebo nematocíd.
                     Pri implementácii jednotných zásad prílohy VI sa zohľadnia závery revíznej správy týkajúcej sa fostiazatu, finalizovanej Stálym výborom pre potravinový reťazec a zdravie zvierat 4. júla 2003, a najmä jej dodatky I a II. Pri tomto celkovom hodnotení musia členské štáty:

                                 —

                                 venovať osobitnú pozornosť ochrane podzemných vôd tam, kde sa účinné látky používajú v regiónoch s citlivými pôdnymi a/alebo klimatickým podmienkami,

                                 —

                                 venovať osobitnú pozornosť ochrane vtákov a voľne žijúcich cicavcov, najmä ak sa táto látka používa v období hniezdenia,

                                 —

                                 venovať osobitnú pozornosť ochrane necieľových pôdnych organizmov.

                           V prípade potreby by sa mali uplatniť opatrenia na zmiernenie rizík. S cieľom znížiť možné riziko pre drobné vtáky sa musí v povoleniach vyžadovať veľmi vysoká úroveň inkorporácie granúl do pôdy.
                     Členské štáty informujú Komisiu v súlade s článkom 13 ods. 5 o špecifikácii technického materiálu, ktorý bol komerčne vyrobený.“